
DĖL GAUTŲ PAKLAUSIMŲ

Viešojo pirkimo „Laboratorinė įranga“ komisija (toliau – Komisija) informuoja, kad buvo gautas Tiekėjo paklausimas tema „Patikslinimas dėl 1 pirkimo dalies“ (pranešimo ID 356003). 
Tiekėjas rašo:
„Pirmoje pirkimo dalyje prašome patikslinti tūrio vertes, kurioms reikalaujamas nurodytas matavimų tikslumas:
2.3 Matavimų tikslumas Ne didesnis kaip 0,6 proc
3.3 Matavimų tikslumas Ne didesnis kaip 0,6 proc
4.3 Matavimų tikslumas Ne didesnis kaip 0,6 proc
5.3 Matavimų tikslumas Ne didesnis kaip 0,6 proc
7.3 Matavimų tikslumas Ne didesnis kaip 0,6 proc
Kadangi pipetės yra kintamo tūrio, keičiant tūrį keičiasi ir matavimo tikslumas, todėl nurodytoje techninėje specifikacijoje nėra aišku, prie kokios tūrio vertės turi būti reikalaujamas matavimų tikslumas.
Dažniausiai matavimų tikslumas nurodomos prie maksimalios tūrio vertės.“ (tekstas netaisytas).

Komisija vadovaujantis Viešųjų pirkimų įstatymo (toliau – VPĮ) 36 str. 5 d. ir pirkimo bendrųjų sąlygų 5.2. p. nuostatomis išnagrinėjo Tiekėjo paklausimą ir teikia atsakymą į pateiktą klausimą:

1 pirkimo dalyje 2.3. p., 3.3 p., 4.3. p., 5.3 p., 7.3 p. nurodytas matavimų tikslumas „Ne didesnis kaip 0,6 %” taikomas prie maksimalios tūrio vertės.

Komisija informuoja, kad buvo gautas Tiekėjo paklausimas tema „Patikslinimas dėl 1 pirkimo dalies 8 pozicijos“ (pranešimo ID 356152). 
Tiekėjas rašo:
„Prašome patikslinti ar tikrai reikalinga, jog 1 pirkimo dalies 8 pozicijos prietaisai (Skaitmeninės biuretė, 5 kompl.) būtų įtraukti į Lietuvos matavimo priemonių registrą? Atkreipiame dėmesį, kad šiuo metu Lietuvos matavimo priemonių registre nėra jokių skaitmeninių matavimo biurečių. Prietaisų įtraukimo procesas sudarytų papildomas išlaidas visiems tiekėjams ir užtruktų ilgai. Galbūt užtektų, jei prietaisams būtų padaryta metrologinė patikra? Metrologinė patikra gali būti daroma ir prietaisams, kurie nėra įtraukti į Lietuvos matavimo priemonių registrą.“ (tekstas netaisytas).



Komisija vadovaujantis VPĮ 36 str. 5 d. ir pirkimo bendrųjų sąlygų 5.2. p. nuostatomis išnagrinėjo Tiekėjo paklausimą ir teikia atsakymą į pateiktą klausimą:

1 pirkimo dalyje 1 lentelės 8 p. nurodytai skaitmeninei biuretei turi būti atlikta metrologinė patikra ir kalibravimas. Kadangi šiuo metu metrologines paslaugas teikiančios institucijos turi galimybę atlikti skaitmeninių biurečių patikrą be įtraukimo į Lietuvos matavimo priemonių registrų sąrašą, įtraukimas nėra būtinas.

